Χρήστος Ιορδανίδης

Ο Χρήστος Ιορδανίδης, γεννημένος στις 24 Σεπτεμβρίου 1949, είναι Έλληνας πρώην καλαθοσφαιριστής και προπονητής.

Καριέρα αθλητή 
Ξεκίνησε την καριέρα του από την ομάδα μπάσκετ του Παναθηναϊκού της οποίας υπήρξε και αρχηγός.  
Με τον Παναθηναϊκό κατέκτησε έξι πρωταθλήματα Ελλάδας:  
Το 1969 με 232 πόντους σε 21 αγώνες (11,05 μ.ο) 
Το 1971 με 353 πόντους σε 23 αγώνες (15,35 μ.ο)  
Το 1972 με 319 πόντους σε 21 αγώνες (15,19 μ.ο)  
Το 1973 με 515 πόντους σε 23 αγώνες (22,39 μ.ο)  
Το 1974 με 449 πόντους σε 22 αγώνες (20,41 μ.ο)  
Το 1975 με 186 πόντους σε 13 αγώνες (14,31 μ.ο).  
Στο Ελληνικό Πρωτάθλημα τους περισσότερους πόντους (41 π.) πέτυχε με τον Παναθηναϊκό, στον αγώνα Ηρακλής – ΠΑΟ (80-85) στις 17/3/1973 και στα Ευρωπαϊκά Πρωταθλήματα, (31 πόντους), στον αγώνα ΠΑΟ-Γιουγκοπλάστικα (94-83) στις 3/2/1972.   

Συμμετείχε στις μεγάλες Ευρωπαϊκές επιτυχίες της εποχής με τον Παναθηναϊκό στα:  
 Ημιτελικά του κυπέλλου Κυπελλούχων Ευρώπης το 1969  
 Ημιτελικά του κυπέλλου Πρωταθλητριών Ευρώπης το 1972 
 Το 1979 μετακινήθηκε στον Ολυμπιακό με «φωτογραφική»    διάταξη στην Εγκύκλιο Μεταγραφών (όπως χαρακτηρίστηκε τότε) η οποία αποτέλεσε αφετηρία για τη μεταγραφή αθλητών με συγκεκριμένες προϋποθέσεις σε άλλο σύλλογο, χωρίς τη συγκατάθεση του σωματείου τους.    
 Το 1980 κατέκτησε το Κύπελλο Ελλάδας με τον Ο.Σ.Φ.Π., στον οποίο και έκλεισε την καριέρα του ένα χρόνο αργότερα.  
 
Αγωνίστηκε στην Εθνική Εφήβων με την οποία κατέκτησε:    
 Την 6η ΘΕΣΗ στο Πανευρωπαϊκό Εφήβων – Βίγκο, 1968 
 Την 1η  ΘΕΣΗ  στο Βαλκανικό Εφήβων – Αθήνα, 1969 
 Την 1η ΘΕΣΗ στο Βαλκανικό Εφήβων – Ριέκα, 1970 στο οποίο αναδείχθηκε πρώτος σκόρερ του τουρνουά με 103 πόντους (27.75 μ.ο) 
 Τη  2η ΘΕΣΗ στο Πανευρωπαϊκό Εφήβων – Αθήνα, 1970  
 Τους περισσότερους πόντους (37π.) πέτυχε στον αγώνα με τη Ρουμανία (87–58) με την Εθνική Εφήβων, στο Βαλκανικό  Πρωτάθλημα στη Ριέκα το 1970. 
 Με την Εθνική Εφήβων σε 22 επίσημους αγώνες σημείωσε 325 πόντους (14,8 μ.ο.). 

Αγωνίστηκε με την ομάδα της Χωροφυλακής και με την Εθνική Ενόπλων όπου κατέκτησε:  
 Την 1η ΘΕΣΗ με τη Χωροφυλακή στο Πρωτάθλημα Ενόπλων Δυνάμεων το 1971 στη Ρόδο, στο οποίο αναδείχθηκε πρώτος σκόρερ του τουρνουά με 149 πόντους (37,25 μ.ο) 
 Την 1η ΘΕΣΗ με τη Χωροφυλακή στο πρωτάθλημα Ενόπλων Δυνάμεων στη Λάρισα το 1972.
 Παγκόσμιο Πρωτάθλημα CISM, Gorizia Italia το 1968 
 Τη  2η ΘΕΣΗ στο Παγκόσμιο Πρωτάθλημα CISM, Damascos 1971 
 Τη  2η ΘΕΣΗ στο Παγκόσμιο Πρωτάθλημα SHAPE, 1970 και συμπεριελήφθη στην ALL STAR TEAM 
 Τη  2η ΘΕΣΗ στο Παγκόσμιο Πρωτάθλημα SHAPE, 1972 και συμπεριελήφθη στην ALL STAR TEAM 

Αγωνίστηκε με την Εθνική Ανδρών στις εξής διοργανώσεις: 
 Ημιτελική Φάση Προκρ. Πανευρωπαϊκού Ανδρών –  Λε Μαν 1971 
 Μεσογειακούς Αγώνες – Σμύρνη 1971 (3η ΘΕΣΗ ) 
 Βαλκανικό Ανδρών – Σεράγεβο 1972  (2η ΘΕΣΗ ) 
 Προολυμπιακό Τουρνουά Ανδρών-Αουγκσμπουργκ 1972 
 Ημιτελική Φάση Προκρ. Πανευρωπαϊκού Ανδρών –Σομπάτελι - Βιέννη 1973 
 Βαλκανικό Ανδρών–Κωνσταντινούπολη 1973 (5η ΘΕΣΗ) 
 Πανευρωπαϊκό Πρωτάθλημα Ανδρών–Ισπανία 1973 Βαρκελώνη,Μπανταλόνα 
 Βαλκανικό Ανδρών – Θεσσαλονίκη 1974 (3η ΘΕΣΗ) 
 Τους περισσότερους πόντους, (28 π) πέτυχε με την Εθνική Ανδρών στον αγώνα με την Ουγγαρία (86–79) της Ημιτελικής Φάσης του Προκρ. Πανευρωπαϊκού Ανδρών στο Σομπάτελι το 1973. 
 Με την Εθνική ανδρών αγωνίστηκε σε 45 επίσημους  αγώνες σημειώνοντας 451 πόντους (10 μ.ο.).

Καριέρα προπονητή 
Παράλληλα με την αθλητική του καριέρα ασχολήθηκε με την προπονητική.  
Το 1975 ως παίκτης του ΠΑΟ κατέκτησε το πρωτάθλημα Α΄ Εθνικής και ταυτόχρονα ως προπονητής οδήγησε την ομάδα του Ιωνικού Νίκαιας, για πρώτη φορά στην ιστορία του συλλόγου, στη μεγάλη κατηγορία. Συμπεριέλαβε και καθιέρωσε στην ανδρική ομάδα τον Παναγιώτη Γιαννάκη.  
Δύο χρόνια αργότερα, το 1977, χρονιά κατά την οποία (λόγω τραυματισμού) δεν αγωνίστηκε στον Παναθηναϊκό, ως προπονητής οδήγησε και την ομάδα του Γ.Σ. Αμαρουσίου στην Α’ Εθνική.  
Μετά το τέλος της καριέρας του ως παίκτης, το 1981, ανέλαβε προπονητής του Πανελληνίου Γ. Σ.  
Εργάστηκε στην Ελληνική Ομοσπονδία Καλαθοσφαίρισης από το 1982 έως το 1988. Ήταν υπεύθυνος του Αναπτυξιακού Προγράμματος, καθώς επίσης προπονητής στις Εθνικές Ομάδες Παίδων και Εφήβων.  
Ακόμη, συμμετείχε από τη θέση του βοηθού προπονητή στην Εθνική Ανδρών που κατέκτησε το Ευρωμπάσκετ το 1987.  
Το 1989 επέστρεψε, ως προπονητής πλέον, στον Παναθηναϊκό, όπου και παρέμεινε έως το 1991 (κλείνοντας την προπονητική του καριέρα) και ήταν εκείνος που εισηγήθηκε με επιμονή την απόκτηση του Φραγκίσκου Αλβέρτη στον σύλλογο. 
Τιμήθηκε με το χρυσό τριφύλλι από τον Πρόεδρο του Παναθηναϊκού Απόστολο Νικολαΐδη, για την προσφορά του στο Σύλλογο.

Παραπομπές

Εξωτερικοί σύνδεσμοι
 
Χρήστος Ιορδανίδης, στατιστικά προπονητή στην επίσημη ιστοσελίδα της Εθνικής Ομοσπονδίας Καλαθοσφαίρισης.
Γιώργος Κολοκυθάς, Αφιέρωμα μνήμης Κολοκυθά Γιώργου Πεμπτουσία Μνήμης.

Έλληνες καλαθοσφαιριστές
Έλληνες προπονητές καλαθοσφαίρισης
Καλαθοσφαιριστές Εθνικής Ελλάδας
Καλαθοσφαιριστές Εθνικής Ελλάδας Κ17
Καλαθοσφαιριστές ΠΑΟ
Καλαθοσφαιριστές ΟΣΦΠ
Καλαθοσφαιριστές Ευρωμπάσκετ 1973
Προπονητές καλαθοσφαίρισης Εθνικής Ελλάδας
Προπονητές καλαθοσφαίρισης Ιωνικού Νικαίας
Προπονητές καλαθοσφαίρισης Αμαρουσίου
Προπονητές καλαθοσφαίρισης Πανελληνίου
Προπονητές καλαθοσφαίρισης ΠΑΟ